

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac / Municipality Rahovec*

 **Zyra për Informim dhe Marrëdhënie me Publikun**



|  |  |
| --- | --- |
| **Data/Date:** | 12.7.2023 |
| **Nga/Od/From** | Komitetit Komunal Veprues |
| **Për/Za/To:** | Smajl Latifi, Kryetar i Komunës së Rahovecit |
| **CC** | Kryesuesi i Kuvendit Komunal të Rahovecit, Defrim Kafexhiu |
| **Tema/Subjekat/Subject** | Raporti i konsultimit publik për Planin e Veprimit për Përfshirjen e Komunitetit Romë dhe Ashkali në Shoqërinë Kosovare-Komuna Rahovec 2023-2025 |

Ky raport është përgatitur duke u bazuar në Udhëzimin Administrativ (MAPL) Nr. 06/2018 për Standardet Minimale të Konsultimit Publik në komuna me theks neni 5. Zbatimi i standardeve të konsultimit publik dhe neni 17 Mbledhja e komenteve, komunikimi dhe adresimi i tyre.

# Ecuria e procesit të konsultimit publik për Planin e Veprimit për Përfshirjen e Komunitetit Romë dhe Ashkali në Shoqërinë Kosovare-Komuna Rahovec-2023-2025

Kryetari i Komunës, më ka marrë vendim për themelimin e Komitetit Komunal Veprues për Planin e Veprimit për Përfshirjen e Komunitetit Romë dhe Ashkali në Shoqërinë Kosovare-Komuna Rahovec 2023-2025, në këtë përbërje:

* Fatmir Iska, udhëheqës,
* Avni Morina, anëtar,
* Saranda Sallteku, anëtare,
* Lendrit Qeli, anëtar,
* Habibe Haxhimustafa, anëtare,
* Alban Gashi, anëtare,
* Përfaqësuesi nga OJQ ‘’SHL Kosova’ ’anëtar/e,
* Përfaqësuesi nga OJQ ‘’ SHPG Hareja’’, anëtar/e,
* Përfaqësuesi nga OJQ, ‘’Geen-A’’, anëtar/e,
* Përfaqësuesi nga OJQ, ‘’ Këshilli Rinor i Rahovecit’’, anëtar/e.

Vendimi në këtë vegëz: <https://kk.rks-gov.net/rahovec/wp-content/uploads/sites/23/2023/01/LISTA-E-VENDIMEVE-java-e-trete-janar-2023.pdf>

Planin e Veprimit për Përfshirjen e Komunitetit Romë dhe Ashkali në Shoqërinë Kosovare-Komuna Rahovec 2023-2025 u vu në konsultim publik më 22 qershor 2023 deri më 22 korrik 2023 ashtu siç parasheh Udhëzimi për Standardet Minimale të Konsultimeve Publike.

1. Njoftimi: <https://kk.rks-gov.net/rahovec/wp-content/uploads/sites/23/2023/06/Njoftim-konsultim-per-Planin-e-Veprimit-per-perfshirjen-e-Komunitetit-Rome-dhe-Ashkali-ne-shoqerine-kosovare.pdf>
2. Platforma Qeveritare për Konsultime Publike: <https://konsultimet.rks-gov.net/viewConsult.php?ConsultationID=41933>
3. Lajmi: <https://kk.rks-gov.net/rahovec/news/u-mbajt-konsultimi-publik-per-planin-e-veprimit-per-perfshirjen-e-komunitetit-rome-dhe-ashkali-ne-shoqerine-kosovare-komuna-rahovec-2023-2025/>

# Konsultimi Publik

**Konsultimi Publik për Planin e Veprimit për Përfshirjen e Komunitetit Romë dhe Ashkali në Shoqërinë Kosovare-Komuna Rahovec 2023-2025 u mbajtë më: 6.7.2023 në Sallën e Kuvendit Komunal Rahovec, me fillim nga ora 11:20.**

|  |  |  |  |
| --- | --- | --- | --- |
| Metodat e konsultimit | Data / Kohëzgjatja | Numri i pjesëmarrësve | Numri i atyre që kanë dhënë komente, kërkesa / sugjerime |
| 1. Takim i drejtpërdrejtë në Sallën e Kuvendit me banor dhe përfaqësues të komuniteteve në komunën e Rahovecit
 | 6.7.202350 minuta | 25 pjesëmarrës15 femra |  6 pjesëmarrës kanë parashtruar pyetje-3 komente, 1 e refuzuar, 1 gjysmë e pranuar, 1 e pranuar |
| Publikimi në ueb faqe / platforma elektonike  | 14 ditë para dëgjimit publik |  | Asnjë koment nuk kemi marrë |

**Shtojca 1 – Tabela e detajuar me informatat për kërkesat e dhëna, arsyetimet për kërkesat e pranuara dhe të refuzuara.**

|  |  |  |
| --- | --- | --- |
| Kërkesat / Sugjerimet / Komentet | Statusi i kërkesës / sugjerimi ( i pranuar , pjesërisht e pranuar apo nuk është pranuar | Arsyetimi (komentimi për pranimin pjesërisht dhe mos pranimit te komenteve është i detyrueshëm) |
| Xhemalji Isaku: Përshëndetje për ju të pranishëm, unë e kam shtëpinë afër Rexhep Oruqi ndër shqetësimet tona është ndriçimi publik, mungesa për parkingje! | E pranuar | **Lendrit Qeli, Udhëheqës i Zyrës Komunale për Komunitete dhe Kthim:** Përshëndetje për ju të pranishëm, te banimi nuk parashihet vetëm ndriçimi, mirëpo e gjithë infrastruktura. Të mungesa e parkingjeve shumë shpejtë do të zgjidhet si problem-do të merren masa për zgjerimin e parkingjeve. |
| Ram Berisha: Ju përshëndes të gjithëve, Komunitetet kanë nevojë për këto kushte që ju i përmendet gjatë prezantimit të Planit, si: arsim, banim, mirëqenie sociale etj. | E pranuar (koment) |  |
| Bajram Morina: Përshëndetje për ju të pranishëm! Ju falënderoj për punën dhe angazhimin tuaj z. Lendrit Qeli. Sa i përket komponentëve të Arsimit dhe Punësimit, unë kërkoj që të ketë mbështetje më të madhe në krijimin e mundësive të punësimit për komunitete, sepse për shkak të mungesës së arsimit të fëmijëve edhe mundësit e punësimit janë të vogla. Po ashtu ju inkurajojë ti motivoni fëmijët të vazhdojnë arsimimin. | E pranuar-koment |  |
| Besmir Hasani: Përshëndetje për ju të pranishëm! Kisha propozua që të vendosen pengesat rrugore për arsye të vozitjes së shpejtë po rrezikohet edhe jeta e fëmijëve. | Gjysmë e pranuar | . **Lendrit Qeli,** **Udhëheqës i Zyrës Komunale për Komunitete dhe Kthim:** Problemi i pengesave-nevoja me pas pengesa është shumë e madhe, kërkoj që edhe njëherë ta ritheksoni këtë problem edhe në KKSB-ë. |
| Egzon Hamza, anëtar i KKSB-së: Përshëndetje për ju të pranishëm! Të banimi social, shumë nga ne janë me banim social, kërkesë e imja është me gjet mundësi buxhetore për sigurimin e ngrohjes me dru zjarri për dimër si dhe nevoja për parqe rekreative për fëmijë.Po ashtu te banimi social, sa komunitete mund të përfitojnë, pra sa është numri që mund të përfitojnë banim? | Refuzuar | **Lendrit Qeli,** **Udhëheqës i Zyrës Komunale për Komunitete dhe Kthim:** Mbështetja me dru zjarri, ne si Zyre nuk kemi shumë buxhet-Të Investimet Kapitale-është alokuar kodi buxhetor për këtë drejtim, e gjitha varet nga Ministria e Financave me ndryshua këtë Kod. |
| Bajram Morina: Tash është afati i regjistrimit të fëmijëve në shkollë, andaj ju bëj Apel të gjithë prindërve që ti regjistrojnë fëmijët në shkollën fillore dhe gjimnaze. | Koment  |  |

**Bashkangjitur në këtë raport janë edhe këto dokumente:**

1. Vendim për themelimin e Komitetit Komunal Veprues për Planin e Veprimit për Përfshirjen e Komunitetit Romë dhe Ashkali në Shoqërinë Kosovare-Komuna Rahovec 2023-2025
2. Njoftimin për mbajtjen e konsultimit publik
3. Lajmin për mbajtjen e konsultimit publik
4. Lista e nënshkrimeve të qytetarëve pjesëmarrës në konsultimin publik

 Rahovec, 12 korrik 2023

 Qëndresa Duraku

Zyra për Informim dhe Marrëdhënie me Publikun